Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17392

3. A nem rádiónavigációs berendezés helyével kijelölt fontos pontok megnevezése 3.1 Ahol a fontos pont kijelölésére olyan helyen van szükség, amelyet rádiónavigációs berendezés nem jelöl, a fontos pontot kiejthető, egyedi összeállítású "név-kód"-dal jelöljék meg. Ezt követően a név-kód lesz a fontos pont megnevezése valamint annak kódolt jelölése is. 3.2 Ezt a név-kód megnevezést úgy válasszák ki, hogy elkerüljék kiejtési nehézségeket a repülőgépvezetők vagy a légiforgalmi szolgálatok személyzete számára, amikor azok az ATS összeköttetésekben használatos nyelvet alkalmazzák. Például: ADOLA, KODAP 3.3 A szóbeli összeköttetések alkalmával a név-kód megnevezés legyen könnyen felismerhető és ne legyen összetéveszthető az azonos területen levő más fontos pontok név-kódjaival. 3.4 A fontos pont név-kód megnevezését ne adják ki más fontos pontnak. 3.5 A név-kód megnevezésre vonatkozó állami igényeket egyeztetés céljából nyújtsák be az ICAO körzeti irodáknak. 3.6 Olyan területeken, amelyeken állandó útvonal rendszert nem határoztak meg vagy ahol a légijármű által követett útvonalak az üzemeltetési szempontok alapján nagy mértékben változnak, a fontos pontokat az 2007/70/II. szám egész világon egységesen alkalmazható földrajzi hely meghatározási rendszer (WGS-84) koordinátáival jelöljék ki és így tegyék közzé, kivéve az ilyen területek be és/vagy kilépési pontjaként szolgáló állandó fontos pontokat, amelyeket a 2. vagy 3. szakasz megfelelő előírásai szerint jelöljék ki.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes